Sign in / Join Monday, November 29, 2021 ikteb hawn… Fittex Valletta jitilgħu fit-tieni post Minn talk.mt November 28, 2021 Ritratt: Dominic Borg talk.mt Minn Cristian Muscat Valletta ..........3 Mosta .............1 Friski mir-rebħ tal-punti fuq il-mejda grazzi għal protest kontra Sliema Wanderers, Valletta għelbu lil Mosta bl-iskor ta' 3-1 biex telgħu waħedhom fit-tieni post tal-klassifika. Min-naħa ta' Mosta, dawn baqgħu fin-naħa t'isfel tal- klassifika. Huma kellhom lil Rodriguez Ekani u Tyrone Farrugia sospiżi b'dan tal-aħħar ikun qed jiskonta t-tieni waħda minn tlieta. Fit-18-il minuta Valletta fetħu l-iskor, proprju fl-ewwel periklu, meta Mario Fon­tanella xeħet cross b'KEVIN TULIMIERI jagħmel semi-rovexxjata mill-isbaħ u tefa' fir-rokna tax-xibka. Iżda bilkemm kellhom ċans jifirħu għal dan il-goal li minuta biss wara, mill-az­zjoni li segwiet fuq in-naħa l-oħra tal-pitch, il-Beltin għal ftit ma kinux se jpattu qares għal żball difensiv ta' Triston Caruana li għadda lura bir-ras, bil-ballun jaħbat mal-wieqfa qabel ma l-goalkeeper, Alessandro Guarnone, salva minn kull periklu, biex evita goal ċert. Fis-27 minuta, Valletta tilfu ċans tad-deheb li jirduppjaw meta Eslit Sala indirizza cross b'Haris Dilaver ikollu x-xutt tiegħu minn pożizzjoni ideali jgħaddi jħakkek mal-wieqfa. Iżda eżatt qabel tmiem l-ewwel taqsima, il-Beltin skorjaw it-tieni goal meta l-ewwel Haris Dilaver kellu xutt mid-distanza li stampa ma' sieq il-wieqfa u mir-rebound JAMES ARTHUR venven xutt b'saħħtu li ma ħafirx minn barra l-kaxxa. Fil-ftuħ tat-tieni taqsima, Valletta komplew bl-istess ritmu u fl-54 minuta skorjaw it-tielet goal permezz ta' KEVIN TULIMIERI li wiċċ imb'wiċċ mal-goalkeeper Marko Jovicic, l-ewwel laqat il-lasta u mir-rebound tefa' ġewwa. Bil-logħba mirbuħa u mit­lufa, ir-ritmu naqas b'ħafna logħob f'nofs il-ground. Iżda fl-84 minuta Mosta skorjaw il-goal tal-bandiera minn SUNDAY AKINBULE li minn pożizzjoni ideali tefa' ġewwa. REFEREES: Roberto Vella, Duncan Spencer RABA' UFF: Darryl Agius SKORERS: K. Tulimieri 18, 54, J. Arthur 45 (V), S. Akinbule 84 (M) AMMONITI: J. Borg (V), S. Akinbule (M) Artiklu preċedenti Birkirkara jirbħu b'żewġ goals fit-tieni taqsima Artiklu li jmiss Darts: Qormi HC fl-ewwel pożizzjoni